**PRIPRAVA NA IZVEDBO UČNEGA PROCESA**

|  |  |  |  |
| --- | --- | --- | --- |
| Predmet: | **DKE** | Zap. št. ure /več ur: |  |
| Šola: | **Osnovna šola Prežihovega Voranca Maribor** | Datum/od-do: | **Februar 2021 (od doma), marec in april 2021** |
| Učitelj: | **Božena Krivec** | Učna tema: | **Demokracija od blizu** |
| Razred: | **8.** | Učna enota: | **Aktivno državljanstvo** |

|  |  |
| --- | --- |
| Učna sredstva: |  |
| Učne oblike: | frontalna  skupinska delo v parih  individualna  drugo |
| Učne metode: | diskusija  razlaga  demonstracija  praktična aktivnost  pisni izdelki  delo s pisnimi/slikovnimi/avdio/video gradivi  drugo |

|  |  |  |  |  |
| --- | --- | --- | --- | --- |
| **Cilji iz učnega načrta** | **Operativni cilji/nameni učenja** | **Kompetence**  *(obkroži)* | **Dejavnosti učencev** | **Dokazi o učenčevem učenju** |
| - Učenci izražajo svoje mnenje o demokratičnih postopkih.  - Učenci razvijajo sposobnost/zmožnost izvajanja humanitarnih dejavnosti.  - Učenci razvijajo socialne kompetence, samoiniciativnosti ter kulture zavesti in izražanja.  - Učenci spoznavajo, kako pomembno je za državljansko skupnost, da so njeni člani aktivni. | - Razumevanje vloge aktivnega državljana.  - Dejavno vključevanje učencev v družbeno življenje.  - Spodbujanje in omogočanje udeležbe učencev v državljanskih akcijah.  **Delo v skupini:**  **Učim se:**  - sodelovati v paru ali skupini v različnih socialnih situacijah;  - utemeljiti svoje mišljenje;  - upoštevati mnenje drugih;  - argumentirano razpravljati.  - uporabljati različne načine komunikacije;  - prepoznati lastni način učenja. | ***Področje A***  IDEJE IN PRILOŽNOSTI   * **odkrivanje priložnosti** * **kreativnost** * vizija * **vrednotenje idej**   etično in trajnostno  ***Področje B***  VIRI   * **samozavedanje in lastna učinkovitost** * **motivacija in vztrajnost** * zbiranje virov * finančna in ekonomska pismenost * **vključevanje drugih** * **mišljenje**   ***Področje C***  AKTIVNOSTI   * **prevzemanje pobude** * **načrtovanje in vodenje** * **obvladovanje negotovosti** * **sodelovanje** * **izkustveno učenje** | **1. Motivacija in aktiviranje predznanja**  **Dejavnost 1:** Učenci v paru, ob podpori vprašanj, ki so zapisana na tabli, odgovarjajo:  - Razloži, kaj pomeni, da si državljan RS?  - Na primeru razloži, kakšen vpliv imamo državljani na državo?  **2. Sooblikovanje namenov učenja in kriterijev uspešnosti; oblikuje svoj cilj učenja**  **Dejavnost 2:** Iz sinteze predznanja učenci samostojno oblikujejo namene učenja in kriterije uspešnosti. Zapišejo svoj osebni cilj in izberejo aktivnost.  **3. Usvajanje novega znanja**  **Dejavnost 3:**  Učenci si ogledajo kratek prispevek:  [https://www.youtube.com/watch?v=NYZk759A-V4](file:///C:\Users\Mojca\Downloads\Dobrodelna%20akcija)  Odgovorijo na vprašanje: Kako (komu) lahko učenci 8. razreda pomagamo sedaj, v tem trenutku?  Učenci samostojno spremljajo Mašino zgodbo (na FB strani), ki jo je zapisala njena mama. V paru se pogovorijo o zapisanih besedah, oblikujejo povzetek (ustno), podajo povratno vrstniško informacijo.  **Dejavnost 4: Razmislimo …**  V paru poiščejo odgovor na vprašanje: Kakšen način bom izbral za pomoč devetošolki?  **4. Načrtovanje akcije**  Učenci v skupini načrtujejo dobrodelno akcijo s pomočjo orodja Canvas.  **5. Objava aktivnosti na spletni strani šole**  Vodje skupin iz kratkih predstavitev svojih aktivnosti sestavijo prispevke, ki jih objavijo na spletni strani šole.  **Povratna informacija učitelja:**  Učitelj spremlja dejavnosti učencev in sproti nudi pomoč ter podaja povratno informacijo v skladu s kriteriji uspešnosti.  **Vrstniška povratna informacija:**  Učenci v skupinah podajajo povratno informacijo skozi vse dejavnosti glede na kriterije uspešnosti. | Ugotavljanje predznanja (ustno).  Dokazi, ki izhajajo iz pogovora.  Sooblikovani kriteriji uspešnosti za sodelovalno učenje in delo v skupini.  Lističe z osebnimi cilji učenci nalepijo na tablo.  Dokazi, ki izhajajo iz pogovora.  Oblikujejo skupine glede na izbrano aktivnost.  Predloga Canvas (spletna učilnica)  <https://www.o-pvoranca.mb.edus.si/>  <https://www.o-pvoranca.mb.edus.si/8-b-v-akciji/> |
| **Standardi** | **Kriteriji uspešnosti** |
| - Opiše značilnosti aktivnega državljana in opiše primer konkretne državljanske akcije.  - Opredeli nekatere vrste državljanskih akcij.  - Razloži zakaj je aktivno državljanstvo pomembno in zakaj le udeležba na volitvah ni dovolj.  - Našteje različne vrste medijev in opredeli njihove značilnosti.  - Poimenuje najpomembnejše medije v državi in lokalni skupnosti.  - Pojasni vlogo medijev v sodobni družbi. | **Kriteriji uspešnosti za sodelovalno učenje in skupinsko delo**  **Uspešen bom, ko bom:**  - znal uporabiti različne strategije v različnih socialnih situacijah (učne, sodelovanja, reševanja sporov idr.) in jih vrednotiti,  - znal na primeru predstaviti, utemeljiti svoja stališča in vrednote,  - poznal in uporabljal različne učne strategije, analiziral in presojal njihovo učinkovitost,  - poznal in uporabljal različne veščine komuniciranja in sodelovanja,  - razumel pomen sprejemanja in spoštovanja drugačnosti.  **Uspešen bom, ko bom:**  - opisal značilnosti aktivnega državljana (AD);  - naštel in opredelil nekatere državljanske akcije;  - razložil naloge AD;  - pojasnil zakaj udeležba na volitvah ni dovolj;  - opisal primer konkretne državljanske akcije;  - v skupini izvedel primer državljanske akcije;  - upošteval pomen medijev v lokalni skupnosti;  - uporabil medije in družabna omrežja za seznanjanje lokalne (in tudi širše) skupnosti o državljanski akciji. |

|  |  |  |
| --- | --- | --- |
| **NAČELA ZA RAZVIJANJE PODJETNOSTNE KOMPETENCE** | | |
| Načelo spoštovanja in vključevanja v raznolika področja delovanja (v šoli in izven nje) |  |  |
| Načelo vključevanja šole v okolje |  | Načelo vključevanja šole v okolje poudarja njeno aktivno vpetost v življenje in delo v šoli ter lokalni skupnosti. Usmerja k zaznavanju, odzivanju in reševanju problemov iz šolskega, lokalnega in širšega okolja ter preučitvi avtentičnih problemov in iskanju rešitev.  Upoštevanje načela spodbuja aktivno vlogo učenk in učencev na različnih ravneh kulturnega, družbenega in gospodarskega življenja ter okoljske problematike. Omogoča vključevanje predstavnikov delovnih organizacij, društev iz lokalnega in širšega okolja pri izvajanju projektov šole ter skrbi za odprtost in pretočnost predlogov, idej in rešitev za izboljšanje skupnih pogojev življenja in dela v šoli in njenem neposrednem okolju. |
| Načelo samooskrbe in trajnosti |  |  |
| Načelo sodelovanja in timskega dela |  | V šoli udejanjamo to načelo tako, da skrbijo za sodelovanje in omogočajo timsko delo med vsemi deležniki. Timsko delo se izraža skozi timsko načrtovanje, timsko izvajanje in timsko evalvacijo. Pri načrtovanju se timsko delo izraža na ravni učenk in učencev. Pri izbiri izziva so vključeni učitelji, učenke in učenci ter zunanji deležniki oz. partnerji v lokalni in širši skupnosti. Bistvo timskega dela za razvoj podjetnostne kompetence je v interdisciplinarnem pristopu pri iskanju najboljših rešitev, krepitvi ustaljenih, preverjenih in dobrih idej ter razvijanju novih, z izvajanjem takih didaktičnih strategij učenja, ki podpirajo razvoj petnajstih kompetenc podjetnostnega kompetenčnega okvira. Strokovne delavke in delavci šole načrtno razvijajo kompetenco pri učenkah in učencih enakih in različnih starostnih skupin ter jim z ustreznimi pristopi omogočajo priložnosti za medvrstniško in medgeneracijsko sodelovanje in učenje. Obenem jim s tem omogočajo razvoj socialnih in emocionalnih veščin. |
| Načelo spoštovanja različnosti |  |  |
| Načelo enakih možnosti |  | V okviru razvoja podjetnostne kompetence pomeni sprejemanje drugačnosti pomemben del procesa že v izhodišču izbora izziva, kjer ima vsak sodelujoči pravico, možnost, hkrati pa dolžnost izpostaviti svoje ideje, jih zagovarjati, komentirati in kritično presojati ideje drugih. Pogoj za razvijanje načela spoštovanja različnosti je zmožnost prisluhniti in spoštljivo razpravljati o drugačnem, morda celo nasprotujočem si mnenju. Z razvijanjem načela spoštovanja različnosti se učenci neposredno soočajo z lastnim ravnanjem in presegajo stereotipna ravnanja v medosebnih odnosih. Zato je pomembno, kako strokovni delavci in delavke organizirajo učni proces, da ima vsakdo priložnost vključevanja glede na lastne zmožnosti. |
| Načelo medgeneracijske pravičnosti in solidarnosti |  |  |
| Načelo globalne odgovornosti |  | Biti globalno odgovoren pomeni razumeti, da smo del enega sveta, ki ga lahko izboljšamo in naredimo pravičnejšega. Skozi dejavnosti, ki vključujejo predvsem odkrivanje priložnosti, vrednotenje zamisli, etično in trajnostno razmišljanje, vključevanje (človeških) virov, prevzemanje pobude in sodelovanje, učenke in učenci razvijajo odnos, vrednote, stališča in etično držo ter ozaveščajo pomen informiranega, kritičnega in aktivnega demokratičnega (globalnega) državljanstva. Dejavnosti vključujejo tako izzive v lokalnem okolju, kot večja globalna vprašanja: dobrodelne dejavnosti in udejanjanje solidarnosti, spoštovanja in uresničevanja človekovih pravic ter svoboščin, miru in demokratične globalne družbe. |
| Načelo povezovanja gospodarskih, družbenih in okoljskih ciljev |  | Učitelji in učenci ustvarjajo pogoje za reševanje avtentičnih problemov. Učenci in učenke jih v sodelovanju z zunanjimi partnerji rešujejo pri interdisciplinarno zasnovanem pouku. pri tem razvijajo različna znanja in spretnosti ter komunikacijske in sodelovalne veščine. Pridobivajo življenjske izkušnje ter sami prispevajo k soustvarjanju boljšega, kakovostnejšega okolja, pri čemer ravnajo trajnostno. |
| Načelo razvijanja digitalne pismenosti |  | Pri reševanju avtentičnih izzivov omogoča sporazumevanje z digitalno tehnologijo, izmenjevanje digitalnih vsebin, razvijanje digitalnega državljanstva in spletnega sodelovanja. Na področju Izdelovanja digitalnih vsebin spodbuja strokovne delavce in delavke ter učenke in učence k razvijanju novih vsebin in poustvarjanju obstoječih ob spoštovanju avtorskih pravic. |

|  |
| --- |
| **ANALIZA UČNE URE** |
| Doseženi cilji:  Učenke in učenci so avtentično nalogo v celoti načrtovali ter izvedli humanitarno akcijo zbiranja sredstev za devetošolko. Učiteljica je proces usmerjala in vodila po principih sodobnih pristopov učenja. Nameni so osmislili aktivnosti, z jasno določenimi cilji in KU pa so učenci vsak trenutek vedeli, kje natančno se na poti nahajajo. V skupinskem delu so izkazovali visok nivo spoštljive komunikacije, reševanja nesoglasij, kritičnega razmišljanja in kreativnosti. Potrebno je poudariti, da so začetne aktivnosti potekale na daljavo, preko MS TEAMS-a. V skupinah so sami izbrali vodjo, se sami organizirali in uskladili dejavnosti. Prav tako so učenci sami izbrali končne izdelke humanitarne kampanje (film, strip, zbiranje kovancev, zbiranje starega papirja, zbiranje sredstev preko družabnih omrežij). Delovali so po zgoraj navedenih načelih podjetnostne kompetence. |
| Opombe:  **Rezultati:**  Star papir: 4 tone (520 evrov)  Kovanci: 735,70 evra  Sredstva, zbrana preko družabnih omrežij: 900 evrov  Donacije: 300 evrov |